Taimed on tundlikud keskkonna temperatuuri suhtes ja reageerivad selle muutustele, kohandades õitsemise aega. Ühendkuningriigis Norwichis asuva John Innesi keskuse teadlased Vinod Kumar ja Philip Wigge avastasid molekulaarse mehhanismi, mis mudeltaimes müürloogas Arabidopsis thaliana seda kohandumist reguleerib. Kõrgemad temperatuurid kerivad lahti teatud DNA tihedalt pakitud struktuurid nukleosoomid, mis omakorda reguleerivad teatud geenide tegevust. Tehti kindlaks mutant, kes õitseb tavalisest kiiremini. Sama nähtust on täheldatud soojema temperatuuri käes olevates taimedes. Mutanttaimes ei saanud üks valk H2A.Z histoon seonduda nukleosoomidega, mistõttu nood end lahti kerisidki.